**Ուիլյամ Բրուք Ջոյս** (անգլ.՝ William Joyce, ապրիլի 24, 1906(1906-04-24) կամ 1906, Բրուքլին, Նյու Յորք, Նյու Յորք, ԱՄՆ - հունվարի 3, 1946(1946-01-03) կամ 1946, HM Prison Wandsworth, Ուոնդսուերտ, Մեծ Լոնդոն, Անգլիա, Միացյալ Թագավորություն), նացիստ քարոզիչ, որը գերմանական ռադիոյով վարել է անգլալեզու հաղորդում։ Բրիտանիայում նա հայտնի է Լորդ Հո Հո անունով (անգլ.՝ Lord Haw-haw)։ Պատճառը Ջոյսի բրիտանական առոգանությունն էր, որը բնորոշ էր Անգլիայի բարձր դասակարգին։

Կենսագրություն
--------------

Ծնվել է կաթոլիկ իռլանդացու և բողոքական անգլիացու ընտանիքում։ Շուտով ընտանիքը տեղափոխվել է Անգլիա։ Ավարտել է Լոնդոնի համալսարանը։ Ջոյսը եղել է յունիոնիզմի մոլի կողմնակից և դեռ մանուկ տարիքում Իռլանդիայի հանրապետական բանակի վերաբերյալ տեղեկություններ փոխանցել բրիտանացիներին։ Յունիոնիզմը գաղափար էր, որի կողմնակիցները ցանկանում էին Իռլանդիան տեսնել Մեծ Բրիտանիայի կազմում։

1923 թվականին դարձել է հակակոմունիստական ոչ մեծ խմբի անդամ։ 1924 թվականին Պահպանողական կուսակցության նիստի ժամանակ հարձակման է ենթարկվել, որի արդյունքում վնասվել է Ուիլյամի այտը։ 1932 թվականին անդամակցել է Ֆաշիստների բրիտանական միությանը (British Union of Fascists), որի ղեկավարումն ստանձնել է Օսվալդ Մոսլին։ Զբաղվել է քարոզչական հարցերով։

1937 թվականին վիճել է Մոսլիի հետ, դուրս եկել Ֆաշիստների բրիտանական միությունից և խորհրդարանի պատգամավոր Ջոն Բեքեթի հետ միասին հիմնադրել Նացիոնալ-սոցիալիստական լիգան (National Socialist League), որը դավանում էր հակահրեական և հակակապիտալիստական գաղափարներ։

1939 թվականի օգոստոսի վերջին, տեղեկանալով հնարավոր ձերբակալության վերաբերյալ, կնոջ հետ միասին փախել է Գերմանիա։

1940 թվականին ընդունել է գերմանական քաղաքացիություն (մինչ այդ եղել է ԱՄՆ քաղաքացի), դարձել «Խոսում է Գերմանիան» (անգլ.՝ Germany calling) ռադիոկայանի անգլալեզու հաղորդման վարող։ Ջոյսի հաղորդումներն իր սարկաստիկ կատակների համար մեծ հեղինակություն է վայել բրիտանացիների շրջանում, սակայն բովանդակությունը վստահություն չի առաջացրել։

1945 թվականին ձերբակալվել է բրիտանական զորքերի կողմից։ Պետական դավաճանության համար կախաղան է բարձրացվել բրիտանական իշխանությունների կողմից, չնայած, որ չի եղել Մեծ Բրիտանիայի քաղաքացի։ Դահիճը եղել է բրիտանացի հայտնի դահիճ Ալբերտ Փիրփոինթը։ Դատավճիռը ի կատար է ածվել Ուանդսվորթ բանտում։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Encyclopædia Britannica
3. 1 2 3 4  Չեխիայի ազգային գրադարանի կատալոգ
4. 1 2  Hitler’s Man on British Radio / J. Turner — NYC: 2017.
5. 1 2  Lord Haw-Haw hanged — 1999. — ISSN 1756-3224; 1354-4322
6. ↑  Би-би-си: «Пресса Британии»

Արտաքին հղումներ
----------------

* Радиокомментатор германских программ на английском языке Уильям Джойс («Лорд Хау-хау»)
* Lord Haw Haw 1945 на YouTube
* Germany calling William Joyce last British Broadcast на YouTube
* William Joyce Final Broadcast Pt 2 May 1945 aka Lord Haw Haw на YouTube

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz · Find A Grave · WikiTree |
|  |
| Բառարաններ և հանրագիտարաններ | Բրիտանիկա · Մեծ նորվեգական · Օքսֆորդի կենսագրական · Notable Names Database |
|  |
| 

|  Չափորոշչային վերահսկողություն |
| --- |
|  |
| BNC: a11361013 · BNE: XX5162552 · BNF: 14612313m · CiNii: DA05072304 · GND: 118713280 · ICCU: RMGV117550 · ISNI: 0000000368501963, 0000000081544763 · LCCN: n82081023 · NDL: 00551790 · NKC: pna20231210805 · NLP: a0000003440516 · NTA: 073215899 · NUKAT: n01195241 · SUDOC: 083449043 · VIAF: 74104702 · WorldCat VIAF: 74104702 |

 |

 |